Սառցե դարաշրջան 4։ Մայրցամաքային տեղաշարժ

Սառցե դարաշրջան 4։ Մայրցամաքային տեղաշարժ (անգլ.՝ Ice Age։ Continental Drift)՝ մուլտֆիլմ՝ Blue Sky Studios-ի կողմից։


== Սյուժե ==
Ստորերկրյա արկածներից անցել է 7 տարի։ Մեննի և Էլլի մամոնտների դուստրը՝ Պերսիկ անունով, մեծացել է։ Նա սիրահարվում է երիտասարդ Իթանին, բայց նրա հորը՝ Մեննիին, դա դուր չի գալիս, քանի որ նա փորձում էր իր աղջկան պաշտպանել արտաքին աշխարհի վտանգներից, և նրանք վիճում են։ Պերսիկը դուր էր գալիս Լուիս խլուրդին, չնայած նրան միայն ընկեր էր ընդունում։ Խլուրդը նախանձնում էր Իթանին։ Ալարկոտ Սիդը, հանկարծ հանդիպելով իր ընտանիքին՝ ալարկոտների խմբին, ուրախանում է, սակայն նրանք թողնում են նրան մենակ իր տատիկի հետ և այդ ձևով փորձում ազատվել տատիկից։
Կոնտինենտալ տեղաշարժի արդյունքում գետնին ճաք է բացվում և առաձնացնում Մէննիին, վագր Դիեգոյին, Սիդին և իր տատիկին, ու գլխավոր հերոսները հայտնվում են սառույցին՝ օվկիանոսում։ Մէննին հասցնում է ասել Պերսիկին ու Էլլին, որ գնան երկրային կամրջի մոտ, այնտեղ, ուր պետք է հանդիպեին։ Մամոնտները, մայրցամաքում մնացող մյուս կենդանիների հետ միասին գնում են, որ հասնեն կամրջին։ Մէննին, Դիեգոն, Սիդն և իր տատիկը էլ ավելի են խորանում օվկիանոսում և տեղի է ունենում փոթորիկ, որից հետո նրանց գերի են տանում ծովահենները՝ կապիտան Գատտի գլխավորությամբ։ Կապիտանը ուզում է հերոսներին դարձնել իր օգնականները, բայց նրանք չեն համաձայնվում և հաջողացնում են փախչել՝ ոչնչացնելով ծովահենների նավը։ Նրանք նաև ջրից փրկում են կապիտանի օգնական՝ վագր Շիրային։
Հերոսներին հաջողվում է գտնել անծանոթ կղզի և մոտենալ դրան։ Ավելի ուշ հասկացվում է, որ այդ կղզին կարող է նրանց օգնել՝ տուն վերադառնալու։ Այդ կղզին գտնում են նաև ծովահենները։ Շիրան, գալով կղզի, փորձում է փախչել, բայց Դիեգոն չի թողնում։ Դրանից հետո հերոսները իմանում են, որ ծովահենները փորձում են նոր նավ պատրաստել կղզում։ Ընկերներն որոշում են գողանալ նավը։ Նրանց օգնում են կղզու փոքրիկ բնակիչները։ Շիրային հաջողվում է փախչել ու տեղեկացնել ծովահեններին, բայց ընկերներն, շեղելով թշնամիներին, վերցնում են նավը։ Վերջին վայրկյաններին Շիրան վերադառնում է ընկերների մոտ, բայց չհասցնելով նավ մտնել, նա մնում է կղզում՝ ընկնելով Գատտի ձեռքը։ Ջղայնությունից Գատտը մի մեծ սառույց է պոկում, որը դառնում է նրանց նավը։
Դիեգոն վերջապես հասկանում է, որ նա սիրում է Շիրային։ Մինչ նրանք հաղթահարում են բազմաթիվ փորձություններ՝ մայրցամաքում կենդանիները, հասնելով երկրային կամրջին, տեսնում են, որ այն փլվել է։
Գլխավոր հերոսներն հասնում են կամրջին, որտեղ Մէննին իմանում է որ իր ընտանիքին ծովահենները գերի են տարել։ Մէննին ուզում է որ Գատտը թողնի իր ընտանիքին՝ փոխարեն գերի տանելով իրեն, բայց վերջինս չի համաձայնվում։ Գատտին զբաղեցնում է Լուիսը՝ ցանկանալով օգնել Պերսիկին։ Հետո վեճ է սկսվում գլխավոր հերոսների և ծովահենների մեջ, որտեղ գլխավոր դերում Փոքրիկն էր (Детка)- ահռելի կետ, որին մեծացրել էր տատիկը։ Վերջին րոպեներին Պերսիկը՝ փորձելով փրկել մայրիկի, Գատտին նետում է օվկիանոս՝ սառույցին։ Հասկանալով որ նրանք էլ տուն չունեն՝ հերոսները գնում են մի կղզի և հաստատվում այնտեղ։
Մէննին վերջապես հասկանում է, որ իր աղջիկը մեծացել է և թողնում է նրան զբոսնել Լուիսի ու Իթանի հետ։ Դիեգոն և Շիրան ամուսնանում են, իսկ Սիդը իր տատիկի համար սարքում է ատամներ, որ նա կարողանա միայնակ հոգալ իր սնունդը։


== Շարունակություն ==
2013 թվականի դեկտեմբերին կինոընկերություն 20th Century Fox-ը և Blu Sky Studios-ը հայտարեցին, որ դուրս է գալու 5-րդ մուլտֆիլմը։ Պրեմիերան կլինի 2016 թվականի հուլիսի 15-ին։


== Նկարող խումբ ==
Ռեժիսորներ - Ստիվ Մարտինո և Մարկ Տրումեյեր
Պրոդյուսեր - Լորի Ֆորտե
սցենարիստ - Մայքլ Բերգ, Ջեյսոն Ֆուչս և Մայկ Ռեյս
օպերատոր - Ռենատո Ֆալկաո
կոմպոզիտոր - Ջոն Պաուէլլ
Նկարիչ - Նեշ Դաննիգան


== Արտաքին հղումներ ==
www.iceagemovie.com/ «Սառցե դարաշրջան 4. Կոնտինենտալ տեղաշարժ» մուլտֆիլմի. պաշտոնական կայք
«Սառցե դարաշրջան 4. Կոնտինենտալ տեղաշարժ »(անգլ.) ֆիլմը allmovie կայքում:
«Սառցե դարաշրջան 4. Կոնտինենտալ տեղաշարժ»(անգլ.) ֆիլմը Rotten Tomatoes կայքում
«Սառցե դարաշրջան 4. Կոնտինենտալ տեղաշարժ»(անգլ.) ֆիլմը Box Office Mojo  կայքում